# Eleccions al Parlament Europeu de 1979 (Dinamarca)

Les eleccions al Parlament Europeu de 1979 a Dinamarca van ser les eleccions celebrades el 7 de juny per a escollir als 16 eurodiputats danesos per a la I legislatura del Parlament Europeu. Amb un total d'11 llistes de candidats, la participació electoral va ser del 47,8% a territori continental i del 33,48% a Groenlàndia, inferior al 61,6% del total de les Comunitats Europees.

## Llistes electorals

A la circumscripció electoral de Dinamarca, es van presentar un total de 11 llistes de candidats i es van establir un total de dos aliances:
* Aliança 1 amb el Partit Popular Conservador, els Demòcrates de Centre, el Partit Popular Cristià i el Partit de Justícia.
* Aliança 2 amb l'Esquerra, el Partit Popular Socialista, el Moviment Popular Contra la CEE i L'Esquerra Radical.
A més, es van presentar sense cap aliança els Socialdemòcrates, el Partit del Progrés i els Socialistes d'Esquerra.
A la circumscripció electoral de Groenlàndia, es van tornar a presentar dues llistes, la socialdemòcrata Siumut (que formava part de la Confederació dels Partits Socialistes de la Comunitat Europea) i la liberal-conservadora Atassut.

## Resultats a Dinamarca

Els Socialdemòcrates amb tres eurodiputats en territori continental i el 21,92% dels vots van guanyar les eleccions per davant del Moviment Popular Contra la CEE, que va obtenir 4 escons i un 20,96% dels vots. L'Esquerra amb tres parlamentaris, el Partit Popular Conservador amb dos i els Demòcrates de Centre, el Partit del Progrés i el Partit Popular Socialista, amb un representant cadascú, van ser la resta de candidatures que van entrar al Parlament Europeu.
| Candidatura | Facció europea | Sufragis | Sufragis | Escons | Escons |
| Candidatura | Facció europea | Vots | % | Dip. | Dif. |
| Socialdemòcrates | UPSCE | 382.487 | 21,92% | 3 | |
| Moviment Popular Contra la CEE | | 365.760 | 20,96% | 4 | |
| Esquerra | LDE | 252.767 | 14,48% | 3 | |
| Partit Popular Conservador | | 245.309 | 14,06% | 2 | |
| Demòcrates de Centre | PPE | 107.790 | 6,18% | 1 | |
| Partit del Progrés | | 100.702 | 5,77% | 1 | |
| Partit Popular Socialista | | 81.991 | 4,70% | 1 | |
| Socialistes d'Esquerra | | 60.964 | 3,49% | | |
| Partit de Justícia | | 59.379 | 3,40% | | |
| L'Esquerra Radical | | 56.944 | 3,26% | | |
| Partit Popular Cristià | | 30.985 | 1,78% | | |
| Vots a candidatures | Vots a candidatures | 1.745.078 | 97,96% | 15 | |
| Vots en blanc | Vots en blanc | 29.679 | 1,66% | Folketinget | Folketinget |
| Vots nuls o no vàlids | Vots nuls o no vàlids | 6.747 | 0,38% | Folketinget | Folketinget |
| Vots emesos | Vots emesos | 1.781.504 | 47,82% | Folketinget | Folketinget |
| Cens total | Cens total | 3.725.235 | | Folketinget | Folketinget |

## Resultats a Groenlàndia

A Groenlàndia va guanyar el Siumut amb un 55,27% i va aconseguir l'única acta en joc per a l'illa.
| Candidatura | Facció europea | Sufragis | Sufragis | Escons | Escons |
| Candidatura | Facció europea | Vots | % | Dip. | Dif. |
| Siumut | UPSCE | 5.118 | 55,27% | 1 | |
| Atassut | | 4.142 | 44,73% | | |
| Vots a candidatures | Vots a candidatures | 9.260 | 94,76% | 1 | |
| Vots nuls o no vàlids | Vots nuls o no vàlids | 512 | 5,24% | Folketinget | Folketinget |
| Vots emesos | Vots emesos | 9.772 | 33,48% | Folketinget | Folketinget |
| Cens total | Cens total | 29.188 | | Folketinget | Folketinget |

## Referències

* ↑ «Decissió 76/787» (en anglès). Consell de la Unió Europea, 08-10-1976. [Consulta: 17 juliol 2024].
* 1 2 3 4 «Anuari parlamentari 1978-79» (en danès). Folketinget. [Consulta: 18 juliol 2024].